پاکیستانین آزاد جامو و کشمیر بؤلگه‌سینده خالق صاباح قانون وئریجی مجلیس سئچکی‌لری اوچون سس وئره‌جک.
3،2 میلیون‌دان چوخ اینسانین سس وئرمک حقوقونا صاحیب اولدوغو سئچکی‌لرده 53 یئرلیک پارلامئنتده 45 یئر اوغروندا 32 فرق‌لی سیاسی پارتیا‌دان 700-دن چوخ نامیزد موباریزه آپارا‌جاق. قالان 8 یئردن 5-ی قادین‌لارا، 3-و ده دینی لیدرلر، تکنوکرات لار و خاریجده‌کی کشمیرلی‌لری تمثیل ائدن اینسان‌لار اوچون آیریلیب.
45 یئردن 12-سی موستقیل‌لیک الده ائتدیک‌دن سونرا 1947 و 1965-جی ایللرده هیندوستان-‌دان پاکیستانا کؤچوب مسکونلاشمیش 464 مین کشمیرلی قاچقی‌نینا آیریلیب.
700- دن چوخ میللت وکیل‌لیگینه نامیزددن 20-نی قادین‌لارین تشکیل ائتدیگی سئچکی‌لرده ان آز 27 یئر قازانان پارتیا حکومت قورا بیله‌جک.
آزاد جامو و کشمیرده 1975-جی ایلدن کئچیریلن سئچکی‌لرده ایسلام آبادی ایداره ائدن پارتیانین بؤلگه‌دکی سئچکی‌لری ده قازاندیغی موشاهیده اولونوب.
باش ناظیر عمران خانین پارتیاسی اولان پاکیستان عدالت حرکاتی (PTI)، سئچکی‌لرده لیدرلیک ائده‌جک پارتیا اولا‌راق گؤستریلیر.
